勒緊褲頭 曼聯推自願離職計劃減20%員工
2024年05月29日 09:01
東網電視
更多新聞短片
曼聯成本上漲壓力沉重。(Getty Images)
曼聯新股東拉特克利夫除咗推行新轉會政策，減少簽球員支出之外，亦向球會員工開刀，節省營運成本，根據《The Athletic》爆料，紅魔鬼推出自願離職計劃，唔計球員，其他職員需於未來一星期內決定是否辭職。曼聯現時大約有1,100名非球員員工，預料有20%員工離職。
據悉拉特克利夫周二(28日)向曼聯全體員工發出電郵，講述自願離職計劃，要求員工一星期內答覆是否接受。呢位英國富商入主曼聯後，當時已傳出佢會裁員300人，近期準備落實計劃，首先推行自願離職計劃。
英國《每日郵報》指拉特克利夫實行鐵腕管理手法，5月初開始禁止員工在家工作，必須返回曼聯辦公室。早前英足盃決賽曼聯對曼城，紅魔鬼職員每人只獲分配一張門票，並取消以往去睇波嘅交通及飲食津貼，目的都係減少球會支出。
曼聯2022/23財政年度雖然收入上升，但虧損4,200萬鎊(約4.2億港元)，成本上漲壓力沉重，所以急需要各方面節省開支。